Rundunar soji ta kama mutane 71 a jihar Adamawa ▷ Legit.ng
Rundunar soji ta kama mutane 71 a jihar Adamawa
8 months ago 35 views by Naziru Dalha Taura
A cigaba da kokarinta na kwantar da tarzoma, dakarun sojin Najeriya na runduna ta 23 dake garin Yola, babban birnin jihar Adamawa, sun kama wasu mutane 71 da ake zargi na da hannu a rikicin da ya barke tsakanin garuruwan Lunguda da Waja a Guyuk ta karamar hukumar Lamurde.
Birgediya janar Bello Abdullahi, kwamandan rundunar sojin da ya jagoranci ofireshon din kama mutanen, ya sanar da hakan a yau, Alhamis, yayin mika mutanen ga rundunar 'yan sanda.
Abdullahi, ya kara da cewar an kara tura wasu dakarun soji zuwa yankin domin kara tabbatar da cewar wani rikicin bai kara barkewa ba tare da bayyana cewar sun yi nasarar kama wasu makamai da suka hada da bindigu, kwari da baka, adda, da wukake a wurin wadanda suka kama.
Da yake jawabi a kan muhimmancin zaman lafiya a tsakanin kabilun jihar, Abdullahi ya ce rundunar soji a shirye take ta dauki matakan da suka dace domin tabbatar da zaman lafiya.
Dakarun rundunar soji
A wani labarin na Legit.ng kun ji cewar hukumar sojin saman Najeriya (NAF) ta sanar da cewa matukan jirginta biyu da wasu sojoji uku ne suka rasu sakamakon hatsarin jirgi mai saukan angulu yayi a daren Laraba yayin yaki da Boko Haram.
DUBA WANNAN: Fashin Offa: Ka daina rawa a kan kabarin mamata - Lai Mohammed ya karyata Saraki
Abubakar ShekauAdamawa State News TodayHausa NewsLabarin Sojojin NajeriyaYan Fashi Da Makami
Ba zan ba yan Najeriya kunya ba – Buhari